**Jegyzőkönyv**

**az MTVE 2019. évi 4. elnökségi üléséről**

**Készült**: Balatonberény, 2019. május 10.-én, Balatonberény, Napfény u.1.sz. alatti helységben.

**Jelen vannak:** Dér Ferenc, Kerényi István, Lepp László, Novinszky József, Szécsényi Szabolcs, Zsiborács

Zoltán vezetőségi tagok, Eckert Zoltán előre jelezte távollétét.

Napirendi pontok: 1. Felvételre jelentkezők meghallgatása,

2. Személyi ügyek

3. Bank,

4. Sólya,

5. Parti party,

6. Társadalmi munka,

7. Közgyűlések

8. Egyebek.

Dér Ferenc megállapítja, hogy az elnökségi ülés határozatképes.

Az elnökség felkéri Lepp Lászlót a jegyzőkönyv vezetésére és Zsiborács Zoltán a jegyzőkönyv hitelesítésére.

1. **Felvételre jelentkezők meghallgatása**

Három fő adta le írásban a felvételi kérelmét.

Kalocsai György ismeri az egyesület alapszabályát, és szmsz-ét. Csónakos helyre adta be az igényét. Sokat tartózkodik a településen.

Petke Lóránt ismeri az egyesület alapszabályát és szmsz-ét . Csónakos helyre adta be az igényét.

Állandó Balatonberényi lakos.

Dér Levente ismeri az egyesület alapszabályát és szmsz-ét . Csónakos helyre adta be az igényét.

**1./05./2019. határozat**

**Az elnökség javasolja a Kalocsai György, Petke Lóránt, Dér Levente jelentkező felvételi kérelmének elfogadását.**

**Felelős: Dér Ferenc**

**határidő: közgyűlés**

1. **Személyi ügyek**

Kepecz Norbert helyével kapcsolatos döntést nem fogadta el. A közgyűlés felé írásban az Egyesület székhelyére címezve terjesztheti elő panaszát.

1. **Bank,**

Szécsényi Szabolcs tájékoztatta az elnökséget a lekötött betétek hosszabbításáról. A szabad pénzeszközök lekötése továbbra is tőke garantált formában történt meg.

**2./05./2019.határozat**

**Az elnökség a tájékoztatót elfogadta.**

1. **Sólya**

A sólya felújítása határidőre nem készült el. Várható elkészülése . A sólya jelenlegi készültségi állapotában egy köztes műszaki véleményt kér az elnökség a tervezőktől és a kivitelezést felügyelő Kerényi Istvántól..

**3./05./2019.határozat**

**A sólya köztes műszaki véleményét a Tervezők, és Kerényi István írásban fogja rögzíteni. Egyéb tárgyalásokra az Elnök kapott felhatalmazást.**

**Felelős: Kerényi István a műszaki vélemény elkészítéséért és a kivitelezőnek történő továbbításért**

**határidő: 2019. május 13.**

1. **Parti party**

A parti party szervezése a terveknek megfelelően halad.

1. **Társadalmi munka**

A vízi szemét elszállítása, az árok tisztítása, a mólószár rendbetétele és a gallyak összegyűjtése kiemelt feladat.

1. **Közgyűlések**

A létszámváltozások, és a gazdálkodási változások adatait a kikötőmester és a gazdasági vezető összeállítja. A beszámolót az elnök állítja össze.

**4./05./2019.határozat**

**A meghívót és az írásos anyagokat a törvényes határidőig elektronikus úton a tagoknak meg kell küldeni.**

**Felelős: Dér Ferenc**

**határidő: értelemszerűn**

1. **Egyebek**

A bejáratot ismét kotorni kell, a vendégmólóval szembeni partoldalt rendbe kell tenni.

Felelős : Zsiborács Zoltán

határidő: június 16.

**5./05./2019. határozat**

**Az elnökség az alábbi helycsere kérelmeket jóváhagyta:**

**Kovács Imre csónakos tagtársunk írásbeli kérelmére a 152. helyről a 137. helyre kerül . Bandri Miklós írásbeli kérelmére a 141. helyről a 12. vitorlás helyre kerül, a bérleti díj különbözetet ki kell számlázni.**

**Az új felvételes tagok közül Kalocsai György részére a 130. hely , Petke Lóránt részére a 141. hely került kijelölésre.**

Kmf.

Lepp László Zsiborács Zoltán

jegyzőkönyv vezető jegyzőkönyv hitelesítő